Erik Hansen

Solveien 34

4000 Stavanger

Tlf.: xx xx xx xx

E-post: eh@lyse.net

Gjerder kommune

Stab/støtte-enheten 16.01.21

**Søknad på stilling som regnskapsmedarbeider**

Jeg er en mann på 27 år som snart har fullført masterstudiet i økonomi og administrasjon ved Universitetet i Stavanger. Jeg er svært interessert i den utlyste stillingen og ser at oppgavene passer bra med min kompetanse og erfaring. Mitt største ønske er å få enda mer erfaring i regnskapsfaget.

Jeg har hatt flere deltidsjobber mens jeg har studert, blant annet behandlet jeg fakturaer ved avdelingen Accounts Payable i Statoil.

Jeg har gjennom skole og arbeid fått anledning til å bli kjent med flere aktuelle programmer. På studiet mitt bruker vi Visma og SAP i opplæringen.

Som det går frem av min CV er jeg en erfaren PC-bruker. Jeg er nok langt over gjennomsnittlig interessert i IT, og bygde min egen datamaskin da jeg var 15 år gammel.

Jeg har fått tilbakemelding fra mine arbeidsgivere om at jeg har stor arbeidskapasitet og et godt humør. Jeg trives best når jeg jobber sammen med andre, og liker å kunne bidra i et team.

Jeg er en stabil arbeidstaker som kollegaer lett får tillit til. Jeg setter meg raskt inn i nye oppgaver, og kan bidra med solid IT-kompetanse. Jeg kan komme på intervju på kort varsel og håper jeg får anledning til å presentere meg nærmere.

Med vennlig hilsen

Erik Hansen